கேள்வி: 1 கொரிந்தியர் (நூல்) குறித்து விரிவாக சொல்லுங்கள்.
பதில்: Image:1Cor13-B.JPG 1 கொரிந்தியர் அல்லது கொரிந்தியருக்கு எழுதிய முதல் திருமுகம் (''First Letter [Epistle] to the Corinthians'') என்னும் நூல் கிறித்தவ விவிலியம் இரண்டாம் பகுதியாகிய புதிய ஏற்பாடு ஏழாவதாக அமைந்ததாகும். மூல மொழியாகிய கிரேக்கத்தில் இந்நூலின் பெயர் A' Epistole pros Korinthios (Α' Επιστολή προς Κορινθίους ) எனவும் இலத்தீன் மொழிபெயர்ப்பில் Epistula I ad Corinthios எனவும் உள்ளது [http://en.wikipedia.org/wiki/First_Epistle_to_the_Corinthians 1 கொரிந்தியர்]. இம்மடலைத் தூய பவுல் (திருத்தூதர்) [http://en.wikipedia.org/wiki/Paul_the_Apostle திருத்தூதர் பவுல்] கி.பி. 54-55ஆம் ஆண்டுகளில் எழுதியிருக்கலாம் என்பது அறிஞர் கருத்து [http://www.newadvent.org/cathen/04364a.htm கத்தோலிக்க கலைக்களஞ்சியம் - 1 கொரிந்தியர்]. பவுல் (திருத்தூதர்) பெரிய திருமுகங்களில் ஒன்றான 1 கொரிந்தியர் இன்றைய சூழலுக்கு மிகவும் பொருத்தமுடைய அறிவுரைகளை வழங்குகிறது. அன்பு பற்றிய சிறந்த ஒரு கவிதை இம்மடலில் உள்ளது (1 கொரி 12:31ஆ-13:13).
கேள்வி: 1 கொரிந்தியர் (நூல்) - 1 கொரிந்தியர் எழுதப்பட்ட சூழலும் நோக்கமும் பற்றி தகவல் சொல்.
பதில்: பவுல் (திருத்தூதர்) காலத்தில் கொரிந்து ஒரு பெரிய வணிக நகரமாக விளங்கியது; உரோமையரின் குடியேற்ற நகரமாகவும் திகழ்ந்தது. இங்குப் பல தெய்வங்களுக்கான கோவில்கள் இருந்தன. வழிபாடு சார்ந்த வாணிகமும் தழைத்தோங்கியது. கொரிந்தியரைப் போல இருத்தல் என்னும் கூற்று ஒழுக்கக் கேடாய் வாழ்தலைக் குறித்தது. பவுல் (திருத்தூதர்) காலத்தில் கொரிந்து நகரில் 700,000 மக்கள் வாழ்ந்தனர்; அவர்களில் மூன்றில் இரு பங்கினர் அடிமை மக்கள். பவுல் (திருத்தூதர்) தம் இரண்டாம் தூதுரைப் பயணத்தின்போது இங்குத் திருச்சபை ஏற்படுத்தினார் (காண்க: 1 கொரி 3:6,10; 4:5; திப 18:1-7). அக்கிலா, பிரிஸ்கில்லா தம்பதியருடன் நட்பு கொண்டார். யூதர்களுடன் தொழுகைக் கூடத்தில் விவாதித்தார். பின்னர் பவுல் (திருத்தூதர்) எபேசு நகரத்தில் நற்செய்திப்பணி ஆற்றியபோது குலோயி வீட்டினர் மூலம் கொரிந்துத் திருச்சபை இருந்த பிளவுகள் பற்றிக் கேள்விப்பட்டார் (1:11). மற்றும் கொரிந்திய திருச்சபை பவுல் (திருத்தூதர்) ஒரு கடிதம் எழுதிக் கொரிந்தில் காணப்பட்ட சில சிக்கல்களுக்கு விடை கேட்டு இருந்தது (7:1). இக்கடிதம் வழியாகவும், கடிதத்தைக் கொண்டுவந்த மூவர் வாய்மொழி வழியாகவும் (16:17) அறிந்துகொண்ட சிக்கல்களுக்குத் தீர்வு காணும் முறையில் பவுல் (திருத்தூதர்) இத்திருமுகத்தை வரைந்துள்ளார்.
கேள்வி: 1 கொரிந்தியர் (நூல்) - 1 கொரிந்தியர் திருமுகத்திலிருந்து ஒரு பகுதி பற்றி நீங்கள் என்ன அறிந்துள்ளீர்கள்?
பதில்: 1 கொரிந்தியர் 12:31ஆ-13:13 "எல்லாவற்றையும்விடச் சிறந்த நெறி ஒன்றை நான் உங்களுக்கு எடுத்துக் காட்டுகிறேன். நான் மானிடரின் மொழிகளிலும் வானதூதரின் மொழிகளிலும் பேசினாலும் அன்பு எனக்கில்லையேல் ஒலிக்கும் வெண்கலமும் ஓசையிடும் தாளமும் போலாவேன். இறைவாக்கு உரைக்கும் ஆற்றல் எனக்கு இருப்பினும், மறைபொருள்கள் அனைத்தையும் அறிந்தவனாய் இருப்பினும், அறிவெல்லாம் பெற்றிருப்பினும், மலைகளை இடம்பெயரச் செய்யும் அளவுக்கு நிறைந்த நம்பிக்கை கொண்டிருப்பினும் என்னிடம் அன்பு இல்லையேல் நான் ஒன்றுமில்லை. என் உடைமையை எல்லாம் நான் வாரி வழங்கினாலும் என் உடலையே சுட்டெரிப்பதற்கென ஒப்புவித்தாலும் என்னிடம் அன்பு இல்லையேல் எனக்குப் பயன் ஒன்றுமில்லை. அன்பு பொறுமையுள்ளது; நன்மை செய்யும்; பொறாமைப்படாது; தற்புகழ்ச்சி கொள்ளாது; இறுமாப்பு அடையாது. அன்பு இழிவானதைச் செய்யாது; தன்னலம் நாடாது; எரிச்சலுக்கு இடம் கொடாது; தீங்கு நினையாது. அன்பு தீவினையில் மகிழ்வுறாது; மாறாக உண்மையில் அது மகிழும். அன்பு அனைத்தையும் பொறுத்துக் கொள்ளும்; அனைத்தையும் நம்பும்; அனைத்தையும் எதிர்நோக்கி இருக்கும்; அனைத்திலும் மனஉறுதியாய் இருக்கும். இறைவாக்கு உரைக்கும் கொடை ஒழிந்துபோம்; பரவசப்பேச்சு பேசும் கொடையும் ஓய்ந்துபோம்; அறிவும் அழிந்துபோம். ஆனால் அன்பு ஒருபோதும் அழியாது. ஏனெனில், நமது அறிவு அரைகுறையானது; நாம் அரைகுறையாகவே இறைவாக்கும் உரைக்கிறோம். நிறைவானது வரும் போது அரைகுறையானது ஒழிந்துபோம். நான் குழந்தையாய் இருந்தபோது குழந்தையைப்போலப் பேசினேன்; குழந்தையின் மனநிலையைப் பெற்றிருந்தேன்; குழந்தையைப்போல எண்ணினேன். நான் பெரியவனானபோது குழந்தைக்குரியவற்றை அறவே விட்டுவிட்டேன். ஏனெனில் இப்போது நாம் கண்ணாடியில் காண்பதுபோல் மங்கலாய்க் காண்கிறோம்; ஆனால் அப்போது நாம் நேரில் காண்போம். இப்போது நான் அரைகுறையாய் அறிகிறேன்; அப்போது கடவுள் என்னை அறிந்துள்ளதுபோல் முழுமையாய் அறிவேன். ஆக, நம்பிக்கை, எதிர்நோக்கு, அன்பு ஆகிய மூன்றுமே நிலையாய் உள்ளன. இவற்றுள் அன்பே தலைசிறந்தது."
கேள்வி: 1 கொரிந்தியர் (நூல்) - 1 கொரிந்தியர் நூலின் உட்பிரிவுகள் குறித்து விரிவாக சொல்லுங்கள்.
பதில்: {| class="wikitable" |- ! பொருளடக்கம் - பகுதிப் பிரிவு ! அதிகாரம் - வசனம் பிரிவு ! 1995 திருவிவிலியப் பதிப்பில் பக்க வரிசை |- | 1. முன்னுரை (வாழ்த்தும் நன்றியும்) | 1:1-9 | 302 |- | 2. திருச்சபையில் பிளவுகள் | 1:10 -4:21 | 302 - 306 |- | 3. கூடா ஒழுக்கமும் குடும்ப ஒழுக்கமும் | 5:1 - 7:40 | 306 - 311 |- | 4. சிலைகளுக்குப் படைக்கப்பட்டவற்றை உண்ணுதல் | 8:1 - 11:1 | 311 - 315 |- | 5. வழிபாடு அ) பெண்கள் தலையை மூடிக் கொள்ளுதல் ஆ) ஆண்டவரின் திருவிருந்து இ) தூய ஆவியார் அருளும் கொடைகள் | 11:2 - 14:40 11:2-16 11:17-33 12:1 - 14:40 | 315 - 321 315 - 316 316 - 317 317 - 321 |- | 6. உயிர்பெற்றெழுதல் | 15:1-58 | 321- 324 |- | 7. இறைமக்களுக்காக நன்கொடை திரட்டல் | 16:1-4 | 324 |- | 8. முடிவுரை | 16:5-24 | 324 - 325 |}